**Model Contract de lucrări**

**Nr.** ….……**din** ………………

***1.Preambul***

În temeiul Legii 98/2016 privind achiziţiile publice, s-a încheiat prezentul contract de achizitie publica de prestare de servicii, s-a încheiat prezentul contract de lucrari, **între**

**ORAŞUL SĂLIŞTE**, avand adresa str. Şteaza nr. 9, Saliste, jud.Sibiu, telefon/fax 0269/553512, 0269/553363, codul de inregistrare fiscala C.I.F. 4306950, cont Trezoreria Saliste RO24TREZ24A840303710130X, reprezentată prin primar HORATIU-DUMITRU RĂCUCIU, în calitate de achizitor pe de o parte,

**şi**

…………………………………… adresa – ……………., str. …………., nr. …………, jud. ……………. telefon …………………., fax ………………, număr de înmatriculare …………………., cod unic de inregistrare ………………., cont ………………..….. deschis la Trezoreria ……………………, reprezentat prin …………………. ………………….., in calitate de **executant**, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale;
      2. ***achizitor şi executant*** - părţile contractante, aşa cum sunt acestea numite în prezentul contract;
      3. ***preţul contractului*** - preţul plătibil executantului de către achizitor, în baza contractului pentru îndeplinirea integrală şi corespunzătoare a tuturor obligaţiilor sale, asumate prin contract;
      4. ***amplasamentul lucrării*** *-* locul unde executantul execută lucrarea;
      5. ***cerinţele achizitorului -*** caiet de sarcini şi orice alte cerinţe/instrucţiuni/comenzi emise de achizitor pe durata executării contractului*;*
      6. ***recepţia la terminarea lucrărilor -*** recepţia efectuată la terminarea completă a lucrărilor unei comenzi, obiect sau a unei părţi din construcţie independentă, care poate fi utilizată separat;
      7. ***recepţia finală -*** recepţia efectuată după expirarea perioadei de garanţie acordata fiecarei comenzi, obiect sau a unei părţi din construcţie independentă, care poate fi utilizată separat;
      8. ***act adiţional-*** document prin care se pot modifica termenii şi condiţiile contractului;
      9. ***forta majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevazut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă.Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.
      10. *zi* - zi calendaristică; *an* - 365 zile.

***3. Interpretare***

**3.1** În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**3.3** Clauzele si expresiile vor fi interpretate prin raportare la întregul contract.

***Clauze obligatorii***

***4. Obiectul principal al contractului***

4.1 - Executantul se obliga să execute si să finalizeze **” Lucrari de conformare pentru persoane cu dizabilitati la Primaria Orasului Saliste**”**,** în conformitate cu memoriul tehnic de arhitectura si a D.D.E. nr. 36/2019 pus la dispozitie de catre beneficiar.

4.2 - Achizitorul se obligă să plătească executantului preţul convenit pentru indeplinirea contractului, in functie de cantitatile executate, tinand cont de preturile unitare ofertate, dupa receptia lucrarilor.

***5. Preţul contractului***

5.1 - Preţul convenit pentru îndeplinirea integrala a contractului, plătibil executantului de către achizitor, este de …………………… **lei**, la care se adaugă TVA. Plata se va efectua pentru cantitatile real executate pe baza preturilor unitare acceptate.

5.2 - Preţul contractului s-a stabilit in baza preturilor unitare din propunerea financiara si sunt preturi unitare maximale ferme pe toata durata de îndeplinire a contractului.

5.3 - Preţul lucrărilor executate se determina in funcţie de preturile unitare specificate in propunerea financiara, anexa la contractul.

5.4 - Majorarea preţului contractului nu va putea fi efectuată decât în situaţiile prevăzute la art. 221 din Legea nr. 98/2016 coroborat cu art. 164 din Normele metodologice aprobate prin H.G. nr. 395/2016.

***6. Durata contractului***

6.1 – Prezentul contract începe la data semnarii acestuia de ambele parti, 30 de zile si produce efecte pana la incheierea ultimului proces verbal de receptie finala.

6.2 - Durata prezentului contract se poate prelungi cu acordul părţilor, princtr-un act adiţional, dacă este cazul

***7. Executarea contractului***

7.1 – Executarea contractului se realizeaza pe baza de comenzi inaintate de achizitor prin intermediul SEAP.

***8. Documentele contractului***

8.1 - Documentele contractului sunt:

1. *Oferta acceptata SEAP*
2. *Propunere financiara*
3. *Garanţia de buna execuţie*
4. *Acte aditionale, dupa caz*

***9. Obligaţiile principale ale executantului***

9.1 **-** (1) Executantul are obligaţia de a executa şi finaliza lucrarile**,** precum şi de a remedia viciile ascunse, cu atenţia şi promptitudinea cuvenită, în concordanţă cu prevederile legale.

(2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive, cerute de şi pentru contract, în masura în care necesitatea asigurării acestora este prevăzută în contract sau se poate deduce în mod rezonabil din contract.

9.2. - Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii.

9.3 - (1) Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

(2) În cazul în care respectarea şi executarea dispoziţiilor prevăzute la alin. (1) determină dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului.

9.4 -(1) Executantul este responsabil de trasarea corectă a lucrărilor faţă de reperele date de achizitor precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.

(2) În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia de a rectifica eroarea constatată, pe cheltuiala sa, cu excepţia situaţiei în care eroarea respectivă este rezultatul datelor incorecte furnizate, în scris, de către proiectant.

9.5 - Pe parcursul execuţiei lucrărilor şi a remedierii viciilor ascunse, executantul are obligaţia:

de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;

de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;

de a lua toate măsurile rezonabil necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

9.6 - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă până la data semnării procesului verbal de recepţie a lucrării.

9.7 - (1) Pe parcursul execuţiei lucrărilor şi a remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

a) confortul riveranilor, sau

b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricarei alte persoane.

(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.

9.8 - (1) Executantul are obligaţia de a utiliza în mod rezonabil drumurile sau podurile ce comunică cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele şi va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.

(2) În cazul în care se produc deteriorări sau distrugeri ale oricărui pod sau drum care comunică cu/sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri sau drumuri.

(3) Cu excepţia unor clauze contrare prevăzute în contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se afla pe traseul şantierului.

9.9 - (1) Pe parcursul execuţiei lucrării, executantul are obligaţia:

de a evita, pe cât posibil, acumularea de obstacole inutile pe şantier;

de a depozita sau retrage orice utilaje, echipamente, instalatii, surplus de materiale;

de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

9.10 - (1) Executantul răspunde, potrivit obligaţiilor care îi revin, pentru viciile ascunse ale construcţiei ivite in prioada de garantie acordata lucrării.

(2) Executantul va remedia pe propria cheltuiala defectele calitative apărute din vina sa în perioada de

execuţie, cât şi viciile ascunse ale lucrărilor ivite în perioada de garanţie a lucrărilor, asa cum este prevăzut in caietul de sarcini.

9.11 - Executantul se obligă sa despăgubeasca achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătura cu execuţia lucrărilor sau încorporate în acestea; şi

daune-interese, costuri, taxe şi cheltuieli de orice natură, aferente;

cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.

9.12 - Legislaţia Muncii şi Programul de lucru:

1.Executantul va respecta întreaga legislaţie a muncii care se aplică personalului , inclusiv legislaţia în vigoare privind angajarea, programul de lucru, sănătate, securitatea muncii, asistenţă socială şi îi va asigura acestuia toate drepturile legale.

2.Executantul va asigura niveluri de salarizare şi condiţii de muncă care nu vor fi inferioare celor stabilite în cadrul ramurii de activitate în care se desfăşoară lucrarea.

3.Executantul îi va obliga pe angajaţii săi să se conformeze tuturor legilor în vigoare, inclusiv celor legate de securitatea muncii.

4.Activitatea pe şantier nu se va desfăşura în zilele de sărbători oficiale, zilele de odihnă şi uzanţele religioase sau de altă natură, recunoscute oficial ca fiind zile nelucrătoare sau în afara programului normal de lucru specificat în contract, cu următoarele excepţii:

a)se specifică altfel în contract

b)persoana autorizată de achizitor îşi dă consimţământul;

c)activitatea nu poate fi evitată sau este necesară pentru protecţia vieţii sau a proprietăţii sau pentru siguranţa lucrărilor, caz în care executantul va informa imediat persoana autorizată de achizitor.

5. Executantul îl va informa pe achizitor în privinţa programului său de lucru planificat pentru fiecare săptămână / fiecare lună de executare a prezentului contract, astfel încât persoana autorizată a acestuia să aibă posibilitatea de a planifica şi asigura continuitatea supravegherii lucrărilor pe parcursul tuturor etapelor contractului.

9.13 - Executantul va asigura şi va întreţine toate cele necesare pentru cazare precum şi facilităţile sociale pentru personalul său. De asemenea, executantul va asigura facilităţi şi pentru personalul achizitorului responsabil pentru buna derulare a contractului.

9.14 - Sănătatea şi securitatea muncii:

1.Executantul va numi un responsabil care va răspunde pentru securitatea şi prevenirea accidentelor pe şantier. Această persoană trebuie să fie calificată pentru o astfel de răspundere şi să aibă autoritatea de a emite dispoziţii şi de a lua măsurile necesare pentru prevenirea accidentelor.

2.Pe parcursul execuţiei lucrărilor, executantul are obligaţia de a sprijini activitatea persoanei responsabile cu prevenirea accidentelor, în scopul exercitării răspunderii şi autorităţii sale.

3.Executantul poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele tehnice (utilaje, instalaţii etc), procedee tehnologice utilizate sau, utilizate, sau de către lucrătorii săi şi cei aparţinând societăţilor care desfăşoară activităţi pentru acesta (subcontractanţi), în conformitate cu prevederile Legii securităţii şi sănătăţii în muncă nr. 319/2006 şi a Normelor metodologice de aplicare a Legii nr. 319/2006 aprobate prin H.G. nr. 1425/2006, precum şi orice modificare legislativă apărută pe timpul desfăşurării contractului.

4.In cazul producerii unor accidente de muncă, evenimente sau incidente periculoase în activitatea desfăşurată de executant, acesta va comunica şi cerceta accidentul de muncă, evenimentul, conform prevederilor legale, pe care îl va înregistra la Inspectoratul Teritorial de Muncă de pe raza Municipiului Sibiu.

5.Executantul va păstra un registru şi va întocmi rapoarte privind sănătatea, securitatea şi facilităţile sociale ale persoanelor, conform cerinţelor persoanei autorizate de achizitor.

6.Achizitorul va înregistra numai evenimentele produse propriilor angajaţi.

7.Achizitorul nu va fi responsabil prin niciun fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant sau subcontractant, cu excepţia accidentelor sau rejudiciilor rezultate din vina achizitorului sau a angajaţilor acestuia.

8.Executantul va elabora planul propriu de securitate si sănătate conform HG nr. 300 din 2 martie 2006 (actualizata) privind cerinţele minime de securitate si sănătate pentru şantierele temporare sau mobile. Executantul este responsabil pentru respectarea tuturor prevederilor actelor normative în vigoare în domeniul securităţii şi sănătăţii în muncă.

9.15 - Personalul şi echipamentul:

1.Personalul executantului va avea calificarea, competenţa şi exeperienţa corespunzătoare pentru domeniile respective de activitate.

2.Persoana autorizata de achizitor poate solicita executantului să înlăture (sau să dispună să fie înlăturat) orice persoană angajată pe şantier, care:

a)persistă în purtare necorespunzătoare sau în lipsă de responsabilitate;

b)îndeplineşte îndatoririle sale cu incompetenţă sau neglijenţă;

c)nu respectă oricare din prevederile prezentului contract;

d)persistă într-un comportament care periclitează siguranţa, sănătatea sau protecţia mediului.

3.Execuantul va transmite persoanei autorizate de achizitor detalii privind fiecare categorie de personal precum şi al fiecărui tip de utilaj existent pe şantier.

9.16 - (1) La inceperea execuţiei lucrărilor executantul arc obligaţia de a deţine toate autorizaţiile si avizele care cad in sarcina sa.

(2)Executantul are obligaţia sa ia toate masurile necesare evitării deteriorării instalaţiilor si reţelelor de

utilităţi existente pe traseu, pe perioada executării lucrărilor. In caz contrar executantul suporta toate costurile legate de remedierea avariilor provocate si a daunelor solicitate de deţinătorii cu orice titlu a acestora.

9.17 – (1) La finalizarea lucrărilor efectuate in baza unei comenzi, executantul are obligaţia de a notifica în scris, achizitorului că sunt îndeplinite condiţiile de recepţie la terminarea lucrărilor comandate, solicitând acestuia convocarea comisiei de recepţie.

La sfârşitul execuţiei lucrării se vor prezenta achizitorului:

a) Factura fiscală;

b) Situaţii de lucrări;

c) Procese verbale de recepţie;

d) Alte documente solicitate de achizitor.

***10. Obligaţiile achizitorului***

10.1 - (1) Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:

amplasamentul lucrării, liber de orice sarcină;

suprafeţele de teren necesare pentru depozitare şi pentru organizarea de şantier;

căile de acces rutier şi racordurile de cale ferată;

10.2 - Achizitorul are obligaţia de a verifica lucrările realizate de executant si de a le confirma prin acceptarea situaţiilor de lucrări prezentate de acesta numai daca acestea corespund cantitativ si calitativ comenzii. Termenul de verificare este de maxim 15 zile lucratoare de la primirea situaţiilor de lucrări de la executant. In acelaşi termen achizitorul va solicita, daca este cazul lista integrala a documentelor care trebuie completate in vederea verificării situaţiei de lucrări. Termenul de acceptare/respingere este de 3 zile de la completarea documentelor solicitate.

10.3 - Achizitorul are obligaţia de a efectua plata lucrărilor executate conform prezentului contract.

10.4 - Achizitorul are obligaţia de a efectua recepţia la terminarea lucrărilor executate precum si recepţia finala la expirarea termenului de garanţie a lucrărilor.

***11. Sancţiuni pentru neîndeplinirea culpabilă a obligaţiilor***

11.1-În cazul în care, din vina sa exclusivă, executantul nu reuşeşte să-şi îndeplinească obligaţiile asumate prin contract, atunci achizitorul este îndreptăţit de a deduce din valoarea neefectuata a contractului, ca penalităţi, o sumă echivalentă cu 0,1% pe zi intarziere.

11.2 **-** În cazul în care achizitorul nu onorează facturile în termen de 28 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu o cotă procentuală din plata neefectuată 0,1% pe zi intarziere.

11.3 -Nerespectarea obligaţiilor asumate prin prezentul contract de către una dintre părti, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

***Clauze specifice***

***12. Garanţia de bună execuţie a contractului***

12.1. – (1) Executantul se obligă să constituie garanţia de bună execuţie în cuantum de **……………….** lei, reprezentand **5%** din valoarea contractată fara TVA in termen de maxim **5 zile lucratoare** de la data semnarii contractului de catre ambele parti.

(2) Modul de constituire a garanţie de bună execuţie: printr-un instrument de garantare emis in conditiile legii, in favoarea autoritatii contractante, de o societate bancara sau de o societate de asigurari.

12.2 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător din culpa sa obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru atat executantului cât şi emitentului instrumentului de garantare, precizând totodată obligaţiile care nu au fost respectate precum şi modul de calcul al prejudiciului. În situaţia executării garanţiei de bună execuţie, parţial sau total, executantul are obligaţia de a reîntregii garanţia în cauză raportat la restul rămas de executat.

12.3 - Achizitorul se obligă să restituie garanţia de bună execuţie în termenul prevăzut de art. 42 alin. (4) din Hotărârea Guvernului nr. 395/2016 cu modificările şi completările ulterioare. Astfel garanţia de bună execuţie se va restitui după cum urmează:

1. 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim;
2. restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finală.

12.4 - Procesele-verbale de recepţie la terminarea lucrărilor şi, respectiv, de recepţie finală pot fi întocmite şi pentru părţi/obiecte din/de lucrare, dacă acestea sunt distincte din punct de vedere fizic şi funcţional, proporţional cu valoarea lucrărilor recepţionate.

12.5 - Garanţia lucrarilor este distinctă de garanţia de bună execuţie a contractului.

***13. Începerea şi execuţia lucrărilor***

13.1 - Executantul are obligaţia de a începe lucrările în timpul cel mai scurt posibil de la semnarea contractului, cu respectarea termenului prevăzut în comandă sau in ordinul de începere a lucrărilor.

13.2 - Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

13.3 - Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.

13.4 - (1) Executantul are obligaţia de a nu acoperi lucrările care devin ascunse, fără aprobarea achizitorului.

(2) Executantul are obligaţia de a notifica achizitorului, ori de câte ori astfel de lucrări, inclusiv fundaţiile, sunt finalizate pentru a fi examinate şi măsurate.

(3) Executantul are obligaţia de a dezveli orice parte sau parti de lucrare, la dispoziţia achizitorului, si de a reface aceasta parte sau parti de lucrare, daca este cazul, pe cheltuiala acestuia.

***14. Finalizarea lucrărilor***

14.1 - Ansamblul lucrărilor trebuie finalizat în termenul convenit, termen care se calculează de la data începerii lucrărilor.

14.2 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie solicitând acestuia convocarea comisiei de recepţie.

(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată ca sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

14.3. Executantul garantează ca, la data recepţiei, lucrările executate corespund reglementarilor tehnice in vigoare si nu este afectata de vicii care ar diminua sau chiar anula valoarea sau posibilitatea de utilizare, conform condiţiilor normale de folosire si a celor specificate in contract.

***15. Perioada de garanţie acordată lucrărilor***

15.1 - Perioada de garanţie pentru lucrarile de reparatii va fi de 12 luni de la data procesului verbal de receptie la terminarea lucrarilor cu recomandarea comisiei de admitere a receptiei, aprobat de beneficiar.

15.2 - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor, contracţiilor şi altor defecte a căror cauză este nerespectarea clauzelor contractuale. Perioada de remediere a defectelor curge de la data luării la cunoştinţa, potrivit termenului stabilit de achizitor in funcţie de natura lucrărilor necesar a fi executate, dar nu mai puţin de 3 zile.

(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

utilizării de materiale, de instalaţii sau a unei manopere neconforme cu prevederile contractului; sau

unui viciu de concepţie, acolo unde executantul este responsabil de proiectarea unei parţi a lucrărilor; sau

neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

***16. Modalităţi de plată***

16.1 - Plata lucrărilor se va face pe baza situaţiilor de lucrări real executate.

16.2 - Achizitorul are obligaţia de a efectua plata către executant în termen de **30 de zile** de la primirea facturii, dupa recepţia la terminarea lucrării sau aprobarea de beneficiar a situaţiilor de lucrări real executate.

16.3 - Decontarea lucrărilor executate se va face pe baza următoarelor documente:

* situaţii de lucrări, semnate de executant si confirmate de beneficiar;
  1. - Executantul va emite factura numai dupa verificarea, acceptarea si semnarea situaţiilor de lucrări, de către persoanele responsabile din partea achizitorului.
  2. - Verificarea, acceptarea si semnarea situaţiilor de lucrări se face in termen de 15 zile calendaristice de la predarea acestora de către executant.

***17. Ajustarea preţului contractului***

17.1- Preţurile unitare ale contractului nu se ajusteaza.

* 1. - Pentru lucrările executate plăţile datorate de achizitor executantului sunt in funcţie de preturile unitare specificate in propunerea financiara detaliata, in baza situaţiilor de lucrări acceptate de achizitor.

***18. Amendamente***

18.1 -Părţile contractante au dreptul, pe durata îndeplinirii contractului, de a conveni modificarea clauzelor contractului prin act adiţional, cu excepţia situaţiile prevăzute de art. 221 din Legea nr. 98/2016 pentru care trebuie aplicate proceduri de atribuire..

18.2 -Executantul are obligaţia de a notifica prompt achizitorului despre toate erorile, omisiunile, viciile sau altele asemenea descoperite de el în proiect sau în caietul de sarcini pe durata îndeplinirii contractului.

***19. Forţa majoră***

19.1 - Forţa majora este constatată de o autoritate competentă.

19.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3 - îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

19.4 - Partea contractantă care invoca forţa majoră are obligaţia de a notifica celeilalte părti, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5- Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalt**e** părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

***20. Variaţii de cantităţi şi lucrări***

20.1. Preţul final al contractului care va fi plătit Executantului va fi determinat după execuţia lucrărilor, pe baza cantităţilor exacte după măsurători, costul acestora fiind calculat pe baza preţurilor unitare fixate.

20.2. Măsurătorile referitoare la cantităţile exacte de lucrări utilizate în execuţia contractului pot indica variaţii pozitive sau negative ale cantităţilor de lucrări (puse în operă doar cu acordul autorității contractante şi fără a contraveni prevederilor art. 5.2) prin comparaţie cu cantităţile de lucrări estimate iniţial.

***21. - Protectia patrimoniului cultural naţional***

21.1 - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută a achizitorului.

21.2 - Executantul are obligaţia de a lua toate precauţiile necesare pentru ca muncitorii săi sau oricare alte persoane sa nu îndepărteze sau să deterioreze obiectele prevăzute la clauza 11.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora. Dacă din cauza unor astfel de dispoziţii, executantul suferă întârzieri şi/sau cheltuieli suplimentare, atunci, prin consultare, părţile vor stabili:

1. orice prelungire a duratei de execuţie la care executantul are dreptul;
2. totalul cheltuielilor suplimentare, care se va adaugă la preţul contractului.

21.3 - Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza 11.1, de a înştiinţa în acest sens organele de poliţie şi comisia monumentelor istorice.

***22. Drepturi de proprietate intelectuală***

22.1. Orice documente sau materiale elaborate ori compilate de către executant sau de către personalul său salariat ori contractat în executarea prezentului contract vor deveni proprietatea exclusivă a achizitorului. După încetarea prezentului contract, executantul nu va utiliza documentele sau materialele elaborate ori compilate, în scopuri care nu au legătură cu prezentul contract, fără acordul scris prealabil al achizitorului.

22.2. Executantul nu va publica articole referitoare Ia obiectul prezentului contract, nu va face referire la aceste lucrări în cursul executării altor servicii/lucrări pentru terţi şi nu va divulga nicio informaţie furnizată de achizitor, fără acordul scris prealabil al acestuia.

22.3. Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea prezentului contract vor fi proprietatea exclusivă a achizitorului, care le va putea utiliza, publica, cesiona ori transfera aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.

***23. Intârzierea şi suspendarea lucrărilor***

23.1 - In cazul în care:

i) volumul sau natura lucrărilor neprevăzute; sau

ii) condiţiile climaterice excepţional de nefavorabile; sau

iii) oricare alt motiv de întârziere care nu se datorează executantului şi nu a survenit prin încălcarea contractului de către acesta;

îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili:

* orice prelungire a duratei de execuţie la care executantul are dreptul;
* totalul cheltuielilor suplimentare.

***24. Incetarea si rezilierea contractului***

24.1 - Prezentul contract încetează de plin drept, fara a mai fi necesara intervenţia unei instanţe judecătoreşti, la expirarea termenului pentru care a fost încheiat.

24.2 - Achizitorul poate rezilia Contractul cu efecte depline, după acordarea unui preaviz de 5 zile executantului, fară necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:

a) executantul nu execută contractul în conformitate cu obligaţiile asumate;

b) executantul refuză sau omite să aducă la îndeplinire dispoziţiile emise de către achizitor sau de către reprezentantul său autorizat;

c) executantul cesionează contractul in alte condiţii decât cele reglementate de contractul de execuţie de lucrări - cesiunea din contract sau subcontractează fară a avea acordul scris al achizitorului;

d) executantul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;

e) executantul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;

f) împotriva executantului a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor financiare ale CE;

g) are loc orice modificare organizaţională care implică o schimbare cu privire la personalitatea juridică, natura sau controlul executantului, cu excepţia situaţiei în care asemenea modificări sunt înregistrate într-un act adiţional la prezentul contract;

h) apariţia oricărei alte incapacităţi legale care să împiedice executarea Contractului;

i) executantul nu furnizează garanţiile sau asigurările solicitate, sau persoana care furnizează garanţia sau asigurarea nu este în măsură să îşi îndeplinească angajamentele.

***25. Soluţionarea litigiilor***

25.1 - Achizitorul şi executantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

25.2 - Dacă, după 15 zile de la începerea acestor tratative neoficiale, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti din România.

***26. Limba care guvernează contractul***

26.1 - Limba care guvernează contractul este limba română.

***27. Comunicari***

27.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

26.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***28. Legea aplicabilă contractului***

28.1 - Contractul va fi interpretat conform legilor din România.

Părţile au înţeles să încheie azi ....................... prezentul contract în două exemplare, câte unul pentru fiecare parte.

**Achizitor Executant**

**ORASUL SALISTE**

**Primar,**

Horatiu-Dumitru Racuciu

**Viceprimar**

Andrei-Aurel Bordea

**Secretar delegat al orasului,**

Ilies Paraschiva

**Achizitii**

Gândilă Petru

**CFPP**

Streulea Niculina